<classify> Mapunda ametua Azam kwenye dirisha dogo akiwa mchezaji huru baada ya kuachwa na Simba siku chache kabla ya kuanza kwa msimu huu.Akizungumza na gazeti hili, Mapunda alisema kwake Azam ndiyo timu bora kati ya zote alizowahi kuchezea Afrika Mashariki na Kati na kwamba hata kama angeenda kucheza soka la kulipwa Kenya, bado asingeweza kupata maslahi mazuri na ukamilifu wa vitendea kazi.Kwa kifupi Azam nimefika kwa sababu ni timu ambayo imekamilika kwa kila kitu kuanzia vitendea kazi hadi maslahi binafsi, nafurahi kuwa mchezaji wa timu hii kwa sababu nikiwa hapa naamini hata uwezo wangu utaongezeka na kuwapa mafanikio, alisema Mapunda.Mkongwe huyo alisema tangu atue kwenye klabu hiyo, ameona uwezo wake umezidi kuongezeka kutokana na vifaa vya kisasa anavyotumia pamoja na mbinu bora anazopewa na kocha wa makipa, Idd Abubakar.Naye kocha huyo wa makipa alisema amependekeza kumsajili Mapunda, kwa sababu alihitaji kipa mwenye uzoefu wa hali ya juu ambaye atamsaidia kuongeza changamoto kutoka kwa makipa aliokuwa nao ambao wana hamu ya kupata mafanikio kama ilivyokuwa kwa mkongwe huyo.Alisema Mapunda atakuwa na mchango mkubwa kwao kutokana na uzoefu aliokuwa nao na wanatarajia kumtumia kwenye mechi nyingi za Ligi Kuu, wakiamini anaweza kuwapa ubingwa wa Tanzania Bara msimu huu.  <topic>: michezo 